
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2087 (1) 

Κήρυξη αναδασωτέας έκτασης 900 στρεμμάτων στη θέση Καλού Κοιν. 
Καρκιναγρίου Ικαρίας Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 


όπως τροποποιήθηκε και συμπληρώθηκε μεταγενέστερα με το 
Ν.Δ.532/70. 

2. Την παρ. 3 του άρθρου 117 του Συντάγματος της χώρας. 

3. Τις διατάξεις του Ν.998/79 «περί προστασίας των δασών κ.λ.π.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργού Γεωργίας: 

α) 160417/1180/8.7.80, β) 182447/3049/24.9.80. 

5. Την σχετική εισήγηση του Δ/ντή Δασών Σάμου για κήρυξη της 
πιο πάνω δασικής έκτασης ως αναδασωτέας εμβαδού εννιακοσίων 
(900)· στρ. που κάηκε στις 20.10.91, αποφασίζουμε: 

Κηρύσσουμε αναδασωτέα με σκοπό την αναγένηση, προστασία και 
ανανέωση της δασικής βλάστησης διά της φυσικής οδού την καείσα δα¬ 
σική έκταση, εμβαδού εννιακοσίων (900) στρεμμάτων, που βρίσκεται 
στη θέση Καλού, Κοιν. Καρκιναγρίου Ικαρίας, προσδιορίζεται από τα 
στοιχεία ΑΒΓΔΕΑ και έχει όρια: 

Ανατολικά: ιδιοκτησίες. 

Δυτικά: ιδιοκτησίες. 

Βόρεια: ιδιοκτησίες. 

Νότια: ιδιοκτησίες. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 5 Νοεμβρίου 1991 

Ο Νομάρχης 
ΑΘ. ΧΕΙΜΑΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οιχ. Π 4223 ( 2 ) 

Χαρακτηρισμός δρόμου ως μοναδικού Κοινοτικού έκτος σχεδίου στο 
Νομό Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: 

α. Του Ν.1032/80 «περί συστάσεως του Υπουργείου Χ.Ο.Π». 
β. Του Ν.3200/55 «περί Διοικητικής Αποκεντρώσεως» όπως ση- 
μπληρώθηκε με το Ν.3620/56. 

γ. Του Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής αποκεντρώσεως κ.λ.π.»), 
όπως τροποποιήθηκε και συμπληρώθηκε με τα Β.Δ. 677/71 και 198/ 
72 . 

δ. Του από 17.7.1923 Ν.Δ. «περί σχεδίων πόλεων κ.λ.π.» και ειδι- 
κώτερα τα άρθρα. 

2. Την Λ 9/1-8/3 από 3.8.1971 κοινή εγκύκλιο του Πρωθυπουρ¬ 


γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Το από 24.5.85 Π.Δ/γμα (ΦΕΚ 270Δ’/31.5.1985) και συγκε¬ 
κριμένα την παραγ. 1β (τελευταίο εδάφιο) του άρθρου 1 αυτού. 

. 4. Το με αριθ. 712/26.8.1991 έγγραφο Κοινότητας Παπαδιανίκων 
με το οποίο μας διαβιβάζει την υπ’ αριθ. 50/1991 απόφαση του Κοινο¬ 
τικού Συμβουλίου μαζί με χάρτη της Γ.Υ.Σ. 1:50.000. 

5. Την υπ’ αριθ. Π-3396/7.10.1991 εισήγηση της Υπηρεσίας στο 
ΣΧΟΠ Ν. Λακωνίας. 

6. Το 8ο πρακτικό - θέμα 3ο της 9.10.1991 του ΣΧΟΠ Νομού Λα¬ 
κωνίας, αποφασίζουμε: 

Χαρακτηρίζουμε τον δρόμο που αρχίζει από τον επαρχιακό δρόμο 
Παπαδιανίκων - Πλύτρας (θέση Προφήτης Ηλίας) μέχρι τον οικισμό 
Καραβοστάσι, σαν τον μοναδικό κοινοτικό εκτός σχεδίου, όπως φαίνεται 
στο συνημμένο χάρτη της Γ.Υ.Σ. 1:50.000 νε τα στοιχεία (Α-Β). 

Η απόφαση αυτή να δημοαιευθεί στην Εφημερίδα της Κυβερνησεως. 

Σπάρτη, 22 Οκτωβρίου 1991 

Ο Νομάρχης 
ΦΩΤΗΣ ΦΑΛΙΑΓΚΑΣ 

Αριθ. 6433/2305 (3) 

Αναγνώριση της ιδιωτικής οδού στο Ο.Τ. Ρ.Σ. Γαργαλιάνων Νομού 
Μεσσηνίας ότι υπάρχει πριν από το έτος 1923. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.23 Ν.Δ/τος «περί σχε¬ 
δίων πόλεων, κωμών και συνοικισμών του Κράτους και ανεγέρσεως αυ¬ 
τών. 

β) Του Ν.3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Το 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β.Δ/τα. 

2. Την από 12.7.91 αίτηση του Πετρόπουλου Αντων. με την οποία 
ζητά την έκδοση αποφάσεως για την οδό στο Ρ.Σ. Γαργαλιάνων, που 
έχει σχηματισθεί πριν απο το έτος 1923. 

3. Τους ακολούθους τίτλους ιδιοκτησίας, στους οποίους αναφέρεται η 
υπόψη οδός: 

α) 407/21.2.75 συμβόλαιο συμβολαιογράφου Ελεσσιάδος, Δημ. Κ. 
Σταθόπουλου. 

β) 14180/21.9.67 Συμβόλαιο συμβολαιογράφου Πλαταμώδους, 
Ιωάν. Φ. Κουρεμπανά. 

γ) 14176/21.9.67 Συμβόλαιο συμβολαιογράφου Πλαταμώδους, 
Ιωάν. Φ. Κουρεμπανά. 

δ) 18321/11.5.72 Συμβόλαιο συμβολαιογράφου Πλαταμώδους, 
Ιωάν. Φ. Κουρεμπανά. 

ε) 18322/11.5.72 Συμβόλαιο συμβολαιογράφου Πλαταμώδους, 
Ιωάν. Φ. Κουρεμπανά. 

στ) 5949/25.3.54 Συμβόλαιο συμβολαιογράφου Πλαταμώδους, Κ. 
Λε. Δεληγιό. 


ζ) 5869/24.10.86 Συμβόλαιο συμβολαιογράφου Πλαταμώδους, 
Σπυρ. Κατρίτση. 

η) 5575/11.5.26 Συμβόλαιο συμβολαιογράφου Πλαταμώδους, 
Σπυρ. Α. Κατρίτση. 

θ) 6930/27.5.1907 κατακυρωτική έκθεση του συμβολαιογράφου, 
Πλαταμώδους Αντ. Μαυροειδή. 

ι) 5594/24.5.1926 συμβόλαιο συμβολαιογράφου Πλαταμωδούς, 
Σπυρ. Α. Κατρίτση. 

κ) 6643/20.10.1955 συμβόλαιο συμβολαιογράφου Πλαταμώδους, 
Ιωαν. Φ. Κουρεμπανά. 

4. Τον υπ. αριθ. 2466/91 βεβαίωση του Δήμου Γαργαλιάνων στην 
οποία βεβαιώνεται ότι η οδός αυτή προϋπήρχε του έτους 1923. 

5. Το υπό κλιμ. 1:1000 τοπογραφικό διάγραμμα του ιδιώτη πολ/ 
κοΰ μηχ/κού Αναστασίου Κατσίβελα. 

6. Την από 29.7.1991 πράξη, 3 θέμα Ιον του Νομαρχιακού Συμ¬ 
βουλίου Χ.Ο.Π. Ν. Μεσσηνίας, αποφασίζουμε: 

Αναγνωρίζουμε ότι η οδός στη κοινόχρηστη δίοδος στο Ρ.Σ. Γαργα- 
λιάνων που έχει σχηματισθεί με ιδιωτική πρωτοβουλία, προϋπήρχε του 
από 17.7.23 Ν.Δ/τος μετά την ισχύ του οποίου δεν έγινε καμμία αύ¬ 
ξηση του αρχικού κοινόχρηστου χώρου. 

Η ανωτέρω οδός βρίσκεται μέσα στο εγκεκριμένο σχέδιο όπως φαίνε¬ 
ται στο υπό κλίμακα 1:100 τοπογραφικό διάγραμμα του ιδιώτη πολ/ 
κού μηχ/κού Αναστάσιο Κατσίβελα το οποίο έχει θεωρηθεί από την 
Προΐσταμένη ΤΠ και ΠΕ της Νομαρχίας μας. ' 

Μετά την δημοσίευση της απόφασης αυτής στη εφημερίδα της κυβερ- 
νήσεως θα γίνει ανάρτηση του διαγράμματος στο γραφείο Πολεοδομίας 
και Π.Ε. Καλαμάτας για διάστημα 15 ημερών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 24 Σεπτεμβρίου 1991 
Ο Νομάρχης 

ΝΙΚ. ΠΑΠΑΔΟΠΟΤΛΟΣ 

Αριθ. 8102/2701 (4) 

Χαρακτηρισμός τυφλού οικοπέδου ως οικοδομήσιμου ιδιοκτησίας Στα- 

μπατάκου Όλγας στην Καλαμάτα Ν. Μεσσηνίας στο Ο.Τ. 592. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Την από 6.6.91 αίτηση της Όλγας Σαμπατάκου με την οποία 
μας υποβλήθηκαν τα πιο κάτω δικαιολογητικά: 

α. Το υπ’ αριθ. 5759/1942 συμβόλαιο συμβολαιογράφου Καλαμών 
Χαρ. Λίγγρη. 

β. Το από Μάιο 1991 Τοπογραφικό διάγραμμα του ιδιώτη πολ/κού 
μηχ/κού Νικ. Ζούπα. 

γ. Την από 28.5.91 τεχνική έκθεση του ιδιώτη πολ/κού μηχ/κού 
Νικ. Ζούπα. 

δ. Το υπ’ αριθ. 8633/910/91 έγγραφο, του Δήμου Καλαμάτας. 

2. Τις διατάξεις του Ν. 3200/55 «περί διοικητικής αποκεντρώ- 
σεως». 

3. Τα άρθρα 43, 44, 45 του από 17.7.1923 Ν.Δ/τος «περί τακτο- 
ποιήσεως οικοπέδου». 

4. Την από 4.10.91 γνωμοδότηση του Συμβουλίου ΧΟΠ Ν. Μεσση¬ 
νίας. 


Οπως προκύπτει εκ των προηγουμένων στοιχείων το οικόπεδο της 
Όλγας Σαμπατάκου ευρισκόμενο στο Δήμο Καλαμάτας στο Ο.Τ. 592 
προϋφίσταται των εγκρίσεων του Ρυμ. Σχεδίου της Περιοχής και τούτο 
στερείται πρόσωπο σε εγκεγριμένη οδό ή σε κοινόχρηστο χώρο, αποφα¬ 
σίζουμε: 

Θεωρούμε το οικόπεδο της Όλγας Σαμπατάκου όπως φαίνεται με τα 
στοιχεία (ΑΒΓΔΑ) στο τοπογραφικό διάγραμμα του ιδιώτη πολ/κού 
μηχ/κού Ν. Ζούπα οικοδομήσιμο με τους πιο κάτω όρους δόμησης. 

1. Αρτιότητα οικοπέδου ως έχει τούτο σήμερα αφού από το 1923 δεν 
έχει υποστεί καμμία μεταβολή. 

2. Κάλυψη 70%. 

3. Συντ. δόμησης 1, 2. 

4. Αριθμός ορόφων 2. 

5. Μέγ. ύψος 8,5 μ. 

6. Οι εξώστες να μην είναι συνεχείς 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 31 Οκτωβρίου 1991 
Ο Νομάρχης 

ΝΙΚ. ΠΑΠΑΔΟΠΟΪΛΟΣ 

